Kärdla Muusikakooli hoolekogu koosolek

04JUN25

Toimumiskoht: Muusikakooli õpetajate tuba

Kohal: Inge Talts, Liisi Mäeumbaed, Marta Rätsep, Ingrid Arro, Raili Kaibald

Puudusid:

Etteteatamisega: Agne Ruben

Etteteatamiseta: Ants Vahtras

Juhatas: Roman Lukas

Päevakord:

1. Direktori kokkuvõte õppeaastast;
2. Jooksvad küsimused.

1. Hoolekogu kuulas ära direktori kokkuvõtte 2024/2025 õppeaastast ja esitas täpsustavaid küsimusi. Möödunud õppeaasta kiideti hoolekogu poolt kordaläinuks ning tänati direktorit tehtud töö eest. Direktori kokkuvõte on esitatud käesoleva protokolli lisana.

2. Jooksvate küsimuste all arutati lastevanemate poolt hoolekogule esitatud järelepärimisi seoses muusikakooli kollektiivi tööõhkkonna ja toimimisega, õpetatavate erialade arvuga, õpetajate arvuga.

Kuulates ära kooli direktori selgitused, jõudis hoolekogu seisukohale, et põhjust nurisemiseks ei ole ning muusikakool areneb normaalses tempos ja õiges suunas. Selgitavalt tuleb siin aru saada, et kooli direktor on ametikohal olnud nüüdseks ühe aasta ning selle aja jooksul ei ole ta jõudnud veel kõiki oma kavandatud muudatusi ellu viia. Seega kool on veel muutuses ja muutused kui sellised kutsuvad alati esile teatud tasemel stressi muutusest puudutatud isikkoosseisu hulgas. Samuti on selge, et kooli võimalused on piiritletud kooli asukohaga ning kohaliku omavalitsuse võimaluste ja ambitsiooniga. Ehk siis muusikakool saab õpetada neid instrumente, millede järele on õpilastel nõudlust ning kus on ka võimalik saarele saada õpetajaid ning seda sellises mahus kui koolipidaja on võimeline ja huvitatud finantseerima.

Siin kutsub hoolekogu koos kooli direktoriga lapsevanemaid üles oma laste instrumendivalikut ja õppesoovi õigeaegselt koolile kirjaliku avaldusena esitama eesmärgil, et kool suudaks oma tegevust vastavalt kavandada ning lastevanematele maksimaalselt vastu tulla.

Protokollis: Roman Lukas

Lisa 1: Kärdla Muusikakool 2024-2025/ direktori kokkuvõte